# Ekvivalentna doza

Znak za opasnost od radioaktivnosti
**Ekvivalentna doza** ili **dozni ekvivalent ionizirajućeg zračenja** je uvedena jer apsorbirana doza, u različitim uvjetima, ne izražava dovoljno precizno težinu štetnih učinaka ionizirajućeg zračenja na organizam. Ekvivalentna doza ili dozni ekvivalent (H, eng. RBE – *Relative Biological Effectiveness*) je jednaka umnošku apsorbirane doze (D), faktora kvaliteta (Q), i proizvoda ostalih čimbenika (N). Jedinica za ekvivalentnu dozu je Sv (sievert, Sv = J/kg).

Dakle:

**H = D x Q x N**
gdje je: *H* - ekvivalentna doza ili dozni ekvivalent u Sv (sievert; Sv = J/kg), *D* - apsorbirana doza Gy (grej; Gy = J/kg), *Q* - faktor kvalitete je faktor kojim trebamo pomnožiti apsorbiranu dozu (D) kako bi saznali kolika je šteta nanesena ozračenim jedinkama bilo kojom vrstom ionizirajućeg zračenja. *Q* ovisi o linearnom prijenosu energije (LPE) pojedinih vrsta zraka, *N* - proizvod svih ostalih modifikacijskih čimbenika, za sada se uzima *N* = 1.

Historije radi, potrebno je spomenuti staru jedinicu za dozni ekvivalent. To je bio rem (engl. *Rentgen Equivalent for Men*). 1Sv = 100 rem ili rem je sto puta manja jedinica od Sv:

rem = rad X RBE,
odnosno: *rendgen equivalent for men = radiation absorbed dose X Relative Biological Effectiveness.*

Okvirno, male doze zračenja su do 0,2 Gy gama zračenja. Kada se radi o učincima malih doza ionizacijskog zračenja, nije dovoljno poznavati samo *D*, nego treba znati o kojoj vrsti ionizacijskog zračenja se radi. Naime, učinci neće biti isti ukoliko je *D* ista, a različito je ionizacijsko zračenje, jer je različit linearni prijenos energije, pa je različit *Q*.

## Faktor kvalitete Q

Ako neka čestica preda 3,5 MeV pri 1 mikrometar prijeđenog puta, onda će njen faktor kvaliteta biti 1. Ukoliko više energije predaje Q će biti veći i obrnuto:

Q =1 (LPE = 5,6 x 10-7 J/m)

## Pojednostavljeni izraz za ekvivalentnu dozu

Danas je izraz za ekvivalentnu dozu pojednostavljen:

 WIKINIUM\_MATH\_PH\_0 .
Težinski faktor (ponekad se naziva i faktor kvalitete) se određuje ovisno o vrsti radioaktivnog zračenja i energetskom području zračenja:

 WIKINIUM\_MATH\_PH\_2
gdje je:

*HT* - ekvivalentna doza apsorbirana nekim tkivom *T*
*DT,R* - apsorbirana doza u tkivu *T* zbog vrste radijacije *R*
*WR* - težinski faktor koji se određuje na osnovu slijedeće tablice

| Vrsta radijacije i razina energije | *W*R |
| --- | --- |
| elektroni, mioni, fotoni (sve razine energija)
 | 1
 |
| protoni i električni nabijeni pioni
 | 2
 |
| alfa-čestice, fisioni fragmenti, teški ioni
 | 20
 |
| neutroni (kao funkcija linijskog prijenosa energije *L* u keV/μm)
 | *L* < 10 | 1
 |
| 10 ≤ *L* ≤ 100 | 0,32·*L* − 2.2
 |
| *L* > 100 | 300 / korijen(*L*)
 |

Tako bi na primjer apsorbirana doza od 1 Gy zbog alfa-čestica bila jednaka kao ekvivalentna doza od 20 Sv. Najveća vrijednost se dobije 30 Sv, uslijed djelovanja neutrona s L = 100 keV/μm.

## Primjeri ekvivalentnih doza

### Jednodnevne ekvivalentne doze

Simptomi ekvivalentnih doza primljenih u jednom danu:

* 0 do 0,25 Sv: nema simptoma;
* 0,25 do 1 Sv: neki ljudi osjete mučninu i gubitak apetita; nastaju ostećenja koštane srži, limfnih čvorova i slezene;
* 1 do 3 Sv: srednja do teška mučnina, gubitak apetita, zaraze (infekcije); teža ostećenja koštane srži, limfnih čvorova i slezene; oporavak nije siguran
* 3 do 6 Sv: teška mučnina, gubitak apetita, unutarnja krvarenja, zaraze (infekcije), proljevi, ljuštenje kože, sterilnost i smrt ako se ne liječi;
* 6 do 10 Sv: svi gornji simptomi i dodatno ostećenje središnjeg živčanog sustava; najvjerovatnija smrt;
* iznad 10 Sv: oduzetost (paraliza) i smrt

### Primjeri jednostrukih ekvivalentnih doza

* zubna radiografija: 0,005 mSv
* prosječna ekvivaletna doza unutar 16 km udaljenosti od nesreće na otoku Tri milje: 0,08 mSv za vrijeme nesreće
* mamografija – jednostruko izlaganje (srednja ekvivalentna doza): 2 mSv
* mamografija – cjelokupno izlaganje (s promjenjivom ekvivalentnom dozom): 2 mSv
* računalna tomografija mozga ili CT mozga: 0,8 do 5 mSv
* računalna tomografija prsnog koša ili CT prsnog koša: 6 do 18 mSv
* rendgensko proučavanje probavnih organa: 14 mSv
* preporuka Međunarodnog povjereništva za radiološku zaštitu (engl. *International Commission on Radiological Protection*) kao granica za dobrovoljno sudjelovanje u nuklearnim nesrećama: 500 mSv
* preporuka Međunarodnog povjereništva za radiološku zaštitu (engl. *International Commission on Radiological Protection*) kao granica prilikom spašavanja preživjelih i teško nastradalih: 1000 mSv = 1 Sv

### Jednosatna ekvivalentna doza

Primjeri ekvivalentnih doza primljenih u jednom satu:

* prosječna pojedinačna ekvivalentna doza zbog **pozadinskog zračenja**: 0,23 μSv/h (0,00023mSv/h);
* ekvivalentna doza na dan 25. maja 2011., za vrijeme nesreće na nuklearnoj elektrani Fukushima I: 1,6 μSv/h (14 mSv/godinu); te isti dan u Tokiju: 0,062 μSv/h (0,54 mSv/godinu)
* najveća zabilježena ekvivalentna doza za vrijeme nesreće u nuklearnoj elektrani Fukushima I: 266 Sv/h (u okruženju nuklearnog reaktora I na dan 3. srpnja 2011.)
* najveća zabilježena ekvivalentna doza u Finskoj za vrijeme Černobilske nesreće: 5 µSv/h
* mjerenja nakon nesreće na nuklearnoj elektrani Fukushima I: veća od 10 Sv/h (unutar ventilacionog otvora između nuklearnog reaktora I i II (mjerni instrument je mogao mjeriti samo do 10 Sv/h !)

### Godišnja ekvivalentna doza

Primjeri ekvivalentnih doza primljenih u jednoj godini:

* najveća dozvoljena ekvivalentna doza za javnost stvorena bilo kakvom ljudskom aktivnošću: 1 mSv/godinu
* ekvivalentna doza za stanovanje u blizini nuklearnih elektrana: 0,0001–0,01 mSv/godinu
* ekvivalentna doza za stanovanje u blizini termoelektrana na ugljen: 0,0003 mSv/godinu
* ekvivalentna doza kod spavanja (8 sati) u blizini druge osobe: 0,02 mSv/godinu
* ekvivalentna doza zbog kozmičkog zračenja (iz atmosfere) na razini mora: 0,24 mSv/godinu
* ekvivalentna doza zbog kozmičkog zračenja (s površine Zemlje): 0,28 mSv/godinu
* ekvivalentna doza zbog prirodne radioaktivnosti (kalij-40, ugljik-14) ljudskog tijela: 0,40 mSv/godinu
* ekvivalentna doza u blizini zgrade Kongresa SAD-a (granit): 0,85 mSv/godinu
* prosječna pojedinačna ekvivalentna doza zbog pozadinskog zračenja: 2 mSv/godinu (1,5 mSv/godinu u Australiji, 3 mSv/godinu u SAD i Zagreb 1,14 mSv/godina)
* ekvivalentna doza zbog atmosferskog utjecaja (uglavnom radon): 2 mSv/godinu
* ukupna ekvivalentna doza u SAD: 6,2 mSv/godinu
* let zrakoplovom na liniji New York-Tokio (za posadu): 9 mSv/godinu
* trenutna prosječna ekvivalentna doza za radnike u nuklearnim elektranama: 20 mSv/godinu
* prosječna ekvivalentna doza zbog pozadinskog zračenja u nekim djelovima Irana, Indije i Europe: 50 mSv/godinu
* ekvivalentna doza zbog pušenja 30 cigareta na dan: 60 do 160 mSv/godinu
* prosječna ekvivalentna doza u gradu Ramsaru (Iran): 260 mSv/godinu.

### Neki primjeri ekvivalentne doze

* mjerilo za iseljenje iz opasnog područja nakon Černobilske nesreće: 350 mSv/ljudskom život;
* trenutna prosječna ekvivalentna doza za radnike u nuklearnim elektranama je 20 mSv/godinu, u prosjeku za 5 godina, ali najveća dopuštena ekvivalentna doza je 50 mSv u jednoj godini;
* granična ekvivalentna doza u blizini rudnika uranija i nuklearnih elektrana je obično 1 mSv/godinu;
* granična ekvivalentna doza za radnike za vrijeme nesreće u nuklearnoj elektrani Fukushima I: 250 mSv

## Izvori